Τρεις φιλικούς αγώνες θα δώσει η ομάδα μας στη διάρκεια του βασικού σταδίου της προετοιμασίας που θα πραγματοποιηθεί και εφέτος στο Κίελτσε της Πολωνίας από τις 2 έως τις 16 Ιουλίου. Στις 7 Ιουλίου θα αντιμετωπίσει την Βιτορούλ, πρωταθλήτρια Ρουμανίας 2017 και τέταρτη στο εφετινό ρουμανικό πρωτάθλημα, στις 13 Ιουλίου την κυπελλούχο Κύπρου ΑΕΚ Λάρνακας και στις 14 Ιουλίου την Κορόνα Κίελτσε, που τερμάτισε στην έκτη θέση στην κανονική διάρκεια του πολωνικού πρωταθλήματος.



Μετά την επιστροφή στην Αθήνα έχουν ήδη προγραμματιστεί δύο φιλικοί αγώνες, στις 22 Ιουλίου με τον Αρη στη Θεσσαλονίκη και στις 26 του ίδιου μήνα με τον Απόλλωνα Σμύρνης.